Wanneer dinge te warm raak vir die skatryk Duitse swendelaar Hans-Joachim Kramer, vestig hy hom en sy jong gesin op ‘n plaas in Namibië. Hy stel vir Daantjie Weerlig as voorman aan om hom met sy boerdery te help. Kramer pas gou aan by die nuwe land en sy mense, maar vir sy blondekopvrou en hul tweeling raak die ongenaakbaarheid van die nuwe tuiste gou te veel en hulle keer terug Duitsland toe.
“Ons onderneem om hom sonder verslapping te agtervolg, waar hy hom ook al in die wêreld mag bevind. Al sou dit ook in die onderwêreld wees, ons sal hom uiteindelik vind en tot rekenskap dwing.